Ashi aents yakat muun aidaunmaya ijunjamunum, tsawan 10 de diciembre 1948 
tin etsejau ainawai, juju ashi aents aidaunum uminkatin ati tusa. Nunu tsawantai 
jintiajajui chichaman dutika ashi nugkanum iwainaju ainawai, aents nii 
anentaibau, nii wakejamu yupichu dutikashmin chichajamunum ayamkagtaun. 
Tuja tiaju ainawai: Juju chicham pegkeg jintiagmawa juka juwig nagkankashti, 
ashi nugkanum dapampaejati, yakat muun aidaunum, yakat piipich 
aidaunmashkam, papi aujtainmash ashi tutinjati tiajui. Tuja papinum agajag 
sujuktinme tiajui ashi aents aidau aujus dekatnume tusa. Makichkish ugkamuk 
atsuti tiajui. 



AENTS NII ANENTAIBAU, WAKEJAMU, YUPICHU DUTIKMAIN ASHI 
NUGKANUM ETSEJAMU 

NAGKABAU 

Juu ainawai ima dekas jikattsa chichamjukmauk: Agkan pujut, tikichish 
waitkascham pujut, agkan takaku tikichish atankishmin pujut; agkan uyumakas 
pujusa takat, tikichi jinti niimjutsuk. Yaunchkek aents ashi nugkanum juna 
dekawag shiig ayamjumak pujus takajakchajui. Juna shiig dekainachu tuke 
ukmauwa nunin asamtai. Ashi aents anentaimainak, aentsuk tuke waitkatais 
aawa anentaimaidau. Nuninak makimakichik aents ditak chichamjumka 
ayamjumamainnak dekainachu. 

Tuja juju aents chichamjumka, ayamjumka pujumainnak - dekashbaun 
nagkamak jikiaju ainawai. Aents aidau aentschau utugmaina anmamut kuashat 
pegkegchaunum katsekeamun, anentaimaunash yupichu chichakchamin 
awajuinamun wain wajainak iwainakajui. Dutikamun aents aidau wainak kuashat 
puyatjus wakejukajui. Nuniak ashi nugka muunta jui aents batsamas 
ishamkagtutsuk, waitkas, puyattsuk dita dekaskeapi tusa anentaimsa Apajuikesh, 
tikich wajikesh anentaimtamunash shiig aneasag dakunkut dutikatnume tia;\ui. 
Aents ayamjumka, chichamjumka pujamuk dekas tikichish yapagtuashmin nii 



wajuk makichik aents anentaimuak dutiksag chichamjumak pujustin ati tiajui. 

Aents dakitauk waitkasa takamtiktaig, apu waitkagkagtinu inakeg, chichame 

antugchataig, aents wagagsa najaki chichagtaig achagti tiajui. Nuniak 

nunashkam tiajui: Tikich nugkanmayajaish ishamnaitsuk, shiig anendaisag 

atueyin agtinme tiajui (Tusa juna agajaju ainawai): 

Yakat muun aidaunmaya ijunjamunum, papinum agajag emetjau ainawai, aents 

anenjas dutikmain aidaun, aentsti imanjish aentsmasa diitan, tikich aldaujaish 

betek atan, nuwashkam aishmagshakam; tuja juju chicham aidau dekaskeapi 

tabau emtiktanash. 

Nuigtushkan yakat muun aidaunmayajai ijunja, tikich nugkanmayajai yainit 

nagkamna jushakam aikasaik emetja emtikami, aents agkan pujus anenjas 

chichamain aina aujai tiajui. 

Nunashkam tiajui: Juju takat sumamsag jushakajn puyatjusa shiig uminkati, 

agkan chichat, agkan pujut, ashi aentstinum ajutkagtau asamtai tiajui. 

AENTS UNTSUJI IJUNJAMUNUM 

etsejamu 

Juju aents yupichu anenjas dutikmain aidau etsegna duka ashi yakat muun 

aidaunmayash pee kakanmain ainawai, makichik anentaimtak ati tusag, dutikaku 

ashi aents aidaunum, ijuntuja takatai aidaunmashkam; dutikaku emtikami 

anenjas chichamain, agakan tikich waitkascham pujut aina juju; tuja aikasag ashi 

nugkanmaya aidaush dekaskeapi titinme, yakat imaan aidaunmayampap 

takasajuita tusag, nunu nugkanum pachinak batsatainaushkam. 

Articulo 1 . 

Ashi aents aidauk agkan akinui, betek eme anentsa aentsmasa diyam atanmash, 
tuja aents anentaibau, aents dutlkatasa wakej amu yupichu dutimainnum, tuja ni 
wakejamun takakush tikish bakushminnum, nuniak tikish aidaujaish shiig yatsuta 
anmamut ati tusa. 

Articulo 2. 



Ashi aentsun ajawai nii anentaibau yupichu dutikmain, tuja agkan tikich 
waitkascham pujamushkam etsejamui, ima aents pujunukechu, 
aishmagnukechu, tikich chichaman chichaku, tikich apajuin etsagkin, niish 
anentaimkau, tikich nugkanmaya, ujunauch, wiyakush, yaja akidau akushkam, 
ashi betek agkan ainawai. 

Nuigtushkan makichik aentskesh nagkaegam achatnai agkan pujutnumak apu 
aidau dakitamu aigkish. Tuja aents nugka akanjamunum pujaush, ashf betek apu 
pujamunum pujuidau agkan chichamainji, takamainji, dutikmainjish ajuina 
nunisag aagtinai. Nugka akankamumun pujawai tusa anenjas chichakchamin, 
anenjas takaschamin, anenjas puj uschamin anentaimtam amaitsui; tikich 
nugkanmaya apu chichamen pujuidaushkam antsag ashi betek aidau asamtai. 

Articulo 3. 

Ashi aents aidauk wainka wakegaku ayamkenchau maa ajapeamak achatnai. 
Ashi aentsnak ajawai puyatjumkas pujut, tikich waitkascham shiig agkan pujuta 
nunu. 

Articulo 4. 

Makichik aentskesh inak ema apusa waitkamak amaitsui. Aents wainka inaku 
waitkastin timauk atsawai ajumaish tuke dutikashtin timau asamtai. 

Articulo 5. 

Aentschau utugmaina anmamut achika apusa wainka suimak suwaku waitkamak 
achatnai aentsuk. 

Articulo 6. 

Ashi aents aidauk ashi nugkanum agkan pujumainai ni wakejamunum nuniak 
ashi aents aidau chicham umiktin aina juna betek umimainai, umitsuk inaimaitsui 
tikich nugkanum pujajai tusa. 



Articulo 7. 

Chicham aents aidau umiktin agaja iwainagbauwa nunu ayamkagtamunmag 
betek ainaji, nuniau asamtai aents aidau imamchauch anentaimtusa diyam 
amaitsui, chicham umiktin agagbau ashi aentstin ayamkagtau asamtai. 

Articulo 8. 

Apu aidau nuni takantsati iina nugken tusa jintiagbau, nuniashkush chicham ashi 
aents aidau umikti tusa iwainagbau aig, nuna betek umitsuk waitkam, apu aidau 
emtin ajankas etsegtumamainuk agkan ajutjamji. 

Articulo 9. 

Makichik aentskesh tutit chichamji atsujaig wainka achlka egkea waitkamak 
achatnai, dutikashkuish nii pujamujinia jiki ajapeam achatnai. 

Articulo 10. 

Ashi aentsnak agkan ajawai tikich aidaush chicham antujam atanum, apu 
chichama dakuen, chichama epegkin aidau ijunjamunmash, aents chichamuk 
puyattsa antujam amainai. Apu aidau aents katseknak nii bakumamainj i ajaig 
patayi asamtai ayamjuktatus pegkegnum inagnamaitsui, nuniashkush nii tuke 
aneas kajejak wainak dekaskechu aig baku inaimaitsui. Dekas yaita ayamjam 
amainush, tuja yaita bakumamainush nuna shiig dekamaninai. 

Articulo 1 1 . 

1 . Ashi aents aidau tutit chichamji ajamu, chicham shiig ejetuskek wainka 
suimak suwakuik waitkamaitsui, waitkatsuk apusa dekagmainai. Tuja apu 
chichaman fnagdau aidau aents wajuk ayamjumkaya uwemainaita nuna 
takakush chicham umiktin agagbauwa nuna aintus dekagmainai, aents 
bakumamainji atsugbaush shiig ayamjumamain asamtai. 



2. Makichik aentskesh chicham iina nugkeniatik umiktin, nuniashkush tikich 
nugkanmaya chicham umiktin aidaun betek umikchamtai suimak sunasti 
tusa chicham najatmaitsui yama nuniamu wainmawaik tichau ayatku, 
tsawan nagkaemakiu aig imapamak. 

Articulo 12. 

Makichkish aentsuk nii pujutaijin tikich pachintua nii dakitamun atsam 
takamainaitme, pujakmesh ajam pujumainaitme tusa yapagtuatasa waitkam 
amaitsui, dutikashkush jeenkesh, patayi pujamunakesh, tikichi jeenkesh jeteka, 
aentsun ajantus diitsuk wainak waftkamaitsui. Ashi aentsnak ajawai aents 
wainka waitkamaitsui tusa agagbauwa awi ayamjumka pujamu. Aentsuk wainka 
jetetaik pujumaitsui, wainka jetejatmainai tabau atsau asamtai. 

Articulo 13. 

1 . Ashi aentstik agkan ajankas wekaemainaitji jinia apu nugka 
chichamjukbaunmag, tuja ji pujustinchakam ji nugka wakesa egaka jujui 
pujustajai tusa pujumainal. 

2. Ashi aentsnak agkan ajawai tikich nugkanum weamush, tuja ditanmau 
nugkanmakesh, nunika tikich nugkanum weuti ataktu wakitki iina nugken 
tamushkam. 

Articulo 14. 

1. Ashi aents aidau, waitkastasa egamu akush, uyumakas agkan egamainai 
nii uwemainun, tuja nunu uwemtainum wayag shiig waitkascham 
pujumainai jiintsuk; junak tikich nugkanmakesh yupichu dutikmainai. 

2. Tuja juju nuniamuk tikich nugkanmaya aidau dakjtmajnkesh 
katsekmakchau asa, tutjt chichamjish iman ajashbauti nunimainai. 
Kuashat pegkegchau takatsuk nunimaftsui. Nuna imanun takasunak 
makichkish dutikag uumaitsui. 



Artfculo 15. 

1 . Ashi aents aidauk nii nugkenia papinak takaku amainai, jimaja papigtin 
amaitsui. 

2. Makichik aentskesh, tikich aentsun papijum yapajiata jujuiya papi 
takamainaitme tusa dakitaunakek yapagmitkamaitsui. Nutikashkush 
makichik aents nii nugkenian papin idaiyak jujuiya papin jukin juiya aents 
atajai tutaish atsa tusag utugmaitsui nii wakegaunakek. 

Articulo 16. 

1. Aishmag, nuwasiikam tsakaja uminkag utujimtsuk agkan nuwenmainai, 
nunimaitsui nuwenmaitsui tusaish tumaitsui tikich nugkanmayajai 
nuwenatag takulsh, nuniashkush nii tikich Apajuin etsagkin akush, mai 
wakejuniakug agkan nuwenmain ainawai, nunik mai shiig anendaiyas 
pujumainai. Tikich nugkanmayaj aish wagkag nuwenati, tikich aentsjaish 
wagkag nuwenati tusag utugmaitsui wakejuninaunakek. Tuja dita mai 
inainaisatag tutaishkam aikasag dutikmain ainawai. 

2. Ashi aents nuwenkug ditak mai wakejunis chichasag nuwenmainai, 
wakejuniachunak waitkas nuwemain ainatsui. 

3. Aents nii nuwejai, uchijijai batsatbauk daklttsa diyamak achatnai ajumaish, 
dita aidau kawetan, yakat muun ematan ikawean asamtai, ashi aents nui 
batsatkau aidaush kuitamainai, ayamjumainai dita atsumamunum, aikasag 
nugka apujishkam yupichu ayamjumainai, yaitnashkam yaimainai. 

Articulo 17. 

1 . Ashi aents aidauk agkan yupichu ditash takatjigtin, ditash wajigtin amain 
ainawai. Tuja ashi aents ijuntuja takatainmash niishkam yupichu pachinak 
takamainai. 



2. Makichkish tikich aents wajijinatatus takamunmag pachintuk juka ajamek 
takamaitsume tusag akasmatmaitsui. Aents niish takauk wainka takatji 
akasmatmaitsui. 

Articulo 18. 

Ashi aentstin ajutkagtawai agkan jintiaja anentaimtanum, Apajui umigtanmash, 
tikich Apajuima pujamu yapajintanmash, aikasag ajutkagtawai ii dekaskeapi 
tamau etsegtanmash, tikich ujatnumash, aents tuwakbaunum etsegtash, 
nuniashkush dita ijunja chichataij in etsegtanmash, jintitnumash, apajui 
etsagtanmashkam. 

Artfculo 19. 

Ashi aents aidau nii anentaibaun chichaktag takush anenjas chichamainai, tuja 
nii anentaibau chichamunmash wainka waitkam amaitusi nunu nii chichamu 
dekajua ashi dapamtugtasa nunuig inagnatsuk. 

Articulo 20. 

1. Ashi aents aidau agkan shiig aneas, tikich aents aidaujai fjunjatag takush 
ijunmainai, tikichjai atukatag takush anenjas atuemainai, tujash wainak 
tutit chichaman aeptsuk. 

2. Makichkish tikich aents ijunjag takainamunum pachia awayatasa waitkam 
amaitsui. 

Articulo 21. 

1 . Ashi aents niina nugkenia apu takatjfn tutupnik pachinak takastag takush 
anenjas dutikmainai, nuniashkush apujai takau aidau etejamkesh waya 
takamainai. 

2. Ashi aents aidau apu namkatag takush anenjas tikich aents apu namaina 
nunisag naamamai niina nugken. 



3. Ashi aents aidau wakejusam apu naamak taka nunu ima pegkejai, nunu 
aents wakejamuk apu adaimunum aents aidau papinum agajag 
ajapjamunum nii ima kuashat wagakiu anaimawa nuwai. Nunu papi agaja 
apu adaikatasa ajapeamuk ashi aents muun, nuwa muun papigtin aidau 
dutikmainai, ukagkesh, paan iwainakagkesh, tujash anenjas agkan 
dutikmain asamtai. 

Articulo 22. 

Ashi aents aidau, aents kawem batsatbaunum pachinak pujakush agkan 
kajitmamas shig aneas pujus umigmamainai atsumamujin, unuimatjinash, tikich 
aidau atsumkas, waitkas pujamujai betek pujutan, apu nii pujakbaunmaya, tikich 
nugkanmaya apujaigkesh kakas pujut pegkeg jukimunum pujakush. 

Articulo 23. 

1 . Ashi aentsun ajawai takat anenjas pujusa takatnunn, nuniak nii 
wakegamun egaka takamainai, tuja nunu takatnumak tikich aidaujau betek 
takak, tikich aidau kuichik juwannujai niishkam betek jumainai. Aikasag 
aents takak pujaush wainka jiiki ajapeam amaitsui. 

2. Ashi aents aidau agkan shiig aneas nii takamunum tikich aidaujai betek 
kuichkin jumainai, wainak juka ujumchik akinkati tama amaitsui nunu 
takatnak takaigkik tikichin ima ewaegak akiayaitak. 

3. Ashi aents aidau dita takamunum kuichik juwamu eketmaunmash, tikich 
aidaujai betek eketam amainai, ekek juwak ememen niina patayinash 
yaimain asamtai, tuja aents takau waittaish aikasag kuitamain ainawai 
pachitsuk inaitsuk. 

4. Ashi aents aidaun ajawai takat takamunum shiig akijuinashkui 
chichamjumkatasa ijuntai najanbaunum. 

Articulo 24. 



Ashi aentsun ajawai takat takaku pujamu inagnaka ujumak tsawantai ayamain. 
Nunu nil ayamku tsawan megkaemunmash kuichkinak megkaetsuk takaku 
juwamujai betekjumainai. 

Articulo 25. 

1 . Ashi aents aidau dita wakegamu umigmamka emetnaja pujumainuk agkan 
ajawai; aikasag niina patayinashkam. Tuja jata uwemtuja pujutnumash, 
yuta yuwa pujutnumash, waitkas pujutnumash, jaanch nugkutnumash, 
jeena pujutnumash, jaaku ampimatnumash ashi aents aidaujau 
yainitnumash, nii takatji emetja takatnumash, jaaku aents takau aidau 
ampimatain ampimamush takaschamin wajasa ajin yayam atanmash, 
wajemeamtai yayam atanmash, muunpaki kakaja takaschamin wajasa ajin 
yayam atanmash ashi ajutjamji yupichu anenjas yayam atanum. 

2. Nuwa uchuchin jujeakui, uchuch akinushkam mai puyatjusa kuitaman 
amainai. Uchf iina nuwen akinu, nuniashkush iina tsanijinkish akinamtaish 
shiig puyatjusa kuitamam atinai. Uchi akinamtai wainka kuitamtsuk, 
pachitsuk inaimak amaitsui. 

Articulo 26. 

1. Ashi aents aidau agkan anenjas pujus unuimamainai. Unuimagtasa 
augbauk akikchauwai tiki anenjauchi. Yama nagkamsa dekatkau unuimata 
au dekatasa augbaunmag makichik aentskesh ausashtajai tusag 
dakitmaitsui, dakitakush augmainai aents aujtsuk pujumainai timau atsau 
asamtai. Tuja nuni ewaesa takat yupichu jukimig tusa aujtainmash ashi 
aents yupichu augmain ainawai. Tuja nuni nagkaemas emtuk ausatag 
takush nii papi aujtainum megkaetsuk shiig weakug tikich eemtuk 
aujuinamujai betek augmainai. Shiig unuimag weaunak amek 
aujmaitsume tusag inaimitkamaitsui. 

2. Unuimatak pegk^j^jai jina aentsti imanjiya nunu nuni nagkaemasa pantu 
iwaintumkatasa, nuniaku ashi aents aidaujaish aentsmatnaisa niniamu 



amain asamtai. Tuja ashi aents agkan pujamushkam shiig 
dekagnaimainaitji, tikichish ajantusa antugmainaitji tikich aents weantu 
aidaujaish, tikich Apajuin etsagkin aldaujaish, Nunlaku emtikmainai tikich 
nugkanmayajai atueja shiig agkan manit atsamunum ajutnaita nunu. 
3. Ashi muun uchigtin aidauk anenjas etegmainai nii uchiji wajukunma aujus 
unulmamainaita nuna. 

Articulo 27. 

1 . Ashi aents aidau anenjas pachinak takamainai unuimatai aidau 
takamunum nina yaktajin yaigtatus, nuniak eemtikmainai unuimagtasa 
dekatai aidaun, tuja nunu emtikamunmayan niishkam pegkejan jumain 
asa. 

2. Ashi aentsun ajawai nii takatji nigki iwainamainji, unuimagtasa dekatai 
aidau agagbaunakesh tikich atagki iwainamaitsui, tikich takat aidaushkam 
aikasaik dutikmaitsui, aents imanchau anentam aig tusa. 

Articulo 28. 

Ashi aents aidau anenjas iwainamainai chicham aentsti tikich nugkanmaya 
aidaujai, iinia nugkanmaya aidautish umiktin ashi nugkanum agaja iwainagbauwa 
au shiig uminkati tusa chichamjamun. 

Articulo 29. 

1. Ashi aentsun nii yakat pujamunum umimain ajawai, nunu dutika 
umiamunum niishkam agkan anentaimtajin emtikmain asa. Ashi aents nii 
yaktajin takainamun yaimak anenjas pujumainai. 

2. Chicham umiktin agagbau juu aidau umimainai tawa dutiksag ashi aents 
nii wakegamun takakush takamainai, agkan pujamujishkam nunisag, 
nuniak dekas chicham umiktin aidaun, agkan pujutan ashi ajantusa 



diyamun iwainamainai tikich aents aidau emtinish, ditashkam antsag 
batsamsatnume dita wakejamun takainakush tusa. 
3. Juju agkan dutikmain, agkan pujuta dushakam, makichkikesh ashi aents 
tikich nugkanmaya aidaujai dita wakesa atus uminkatin ati tusa 
nagkamamu aigkik yaja yapajia takamain ainatsui. 

Articulo 30. 

Yamai juju chicham umiktin aidau iwainagbauwa juna nii yaja antuk yapajia takak 
aents agkan pujus anenjas takamainai tamau aina juna emegkaumaitsui yapaj 
itnakesh yapaj imaitsui chichaman. 



